Document ID: 32011D0858
Publication Date: 2011-12-19

Content:
32011D0858
L 338/54
SLUŽBENI LIST EUROPSKE UNIJE
19.12.2011.
ODLUKA VIJEĆA 2011/858/ZVSP
od 19. prosinca 2011.
o izmjeni i produljenju Odluke 2010/784/ZVSP o Policijskoj misiji Europske unije za Palestinska područja (EUPOL COPPS)
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
uzimajući u obzir prijedlog visokog predstavnika Unije za vanjske poslove i sigurnosnu politiku,
budući da:
(1)
Vijeće je 14. studenoga 2005. donijelo Zajedničku akciju 2005/797/ZVSP (1) o Policijskoj misiji Europske unije za Palestinska područja (EUPOL COPPS) koja je zadnji put produljena Odlukom Vijeća 2009/955/ZVSP (2) i istekla je 31. prosinca 2010.
(2)
Vijeće je 17. prosinca 2010. donijelo Odluku 2010/784/ZVSP (3) o nastavku Policijske misije Europske unije za Palestinska područja od 1. siječnja 2011., koja je istekla 31. prosinca 2011.
(3)
Politički i sigurnosni odbor (PSO) je 8. studenoga 2011. preporučio tehničko produljenje misije EUPOL COPPS na daljnjih 6 mjeseci.
(4)
Misiju EUPOL COPPS bi trebalo dodatno produljiti od 1. siječnja 2012. do 30. lipnja 2012. na temelju njezinog trenutačnog mandata.
(5)
Potrebno je također utvrditi financijski referentni iznos namijenjen pokrivanju izdataka povezanih s misijom EUPOL COPPS za razdoblje od 1. siječnja 2012. do 30. lipnja 2012.
(6)
Misija EUPOL COPPS provodit će se u kontekstu stanja koje se može pogoršati i koje bi moglo ometati postizanje ciljeva vanjskog djelovanja Unije kako su određeni u članku 21. Ugovora o Europskoj uniji,
DONIJELO JE OVU ODLUKU:
Članak 1.
Odluka 2010/784/ZVSP mijenja se kako slijedi:
(1)
Članak 12. zamjenjuje se sljedećim:
„Članak 12.
Sigurnost
1. Zapovjednik civilne operacije usmjerava planiranje sigurnosnih mjera voditelja misije i osigurava njihovu ispravnu i učinkovitu provedbu u okviru misije EUPOL COPPS u skladu s člancima 5., 6. i 9., u koordinaciji s Upravom za sigurnost Europske službe za vanjsko djelovanje (ESVD).
2. Voditelj misije odgovoran je za sigurnost misije EUPOL COPPS i za poštovanje minimalnih sigurnosnih zahtjeva koji se primjenjuju na misiju EUPOL COPPS, u skladu s politikom Unije o sigurnosti osoblja razmještenog izvan Unije u operativnom svojstvu na temelju glave V. Ugovora i njegovim popratnim instrumentima.
3. Voditelju misije pomaže viši dužnosnik za sigurnost misije (VDSM), koji izvješćuje voditelja misije i održava bliski funkcionalni odnos s Upravom za sigurnost ESVD-a.
4. Osoblje misije EUPOL COPPS prolazi kroz obvezno sigurnosno osposobljavanje prije preuzimanja dužnosti, u skladu s OPLAN-om. Ono također ima redovito ponavljanje osposobljavanja na terenu koje organizira VDSM.”
(2)
U članku 13. stavak 1. zamjenjuje se sljedećim:
„1. Financijski referentni iznos namijenjen pokrivanju rashoda povezanih s misijom EUPOL COPPS za razdoblje od 1. siječnja 2011. do 31. prosinca 2011. iznosi 8 250 000 EUR.
Financijski referentni iznos namijenjen pokrivanju rashoda povezanih s misijom EUPOL COPPS za razdoblje od 1. siječnja 2012. do 30. lipnja 2012. iznosi 4 750 000 EUR.”
(3)
U članku 16. drugi stavak zamjenjuje se sljedećim:
„Prestaje vrijediti 30. lipnja 2012.”
Članak 2.
Ova Odluka stupa na snagu na datum donošenja.
Primjenjuje se od 1. siječnja 2012.
Sastavljeno u Bruxellesu 19. prosinca 2011.

EuroVoc Classification:
Level 1 (Primary): 100142
100161
100144
Level 2 (Secondary): 100168
100176
100177
100281
Level 3 (Tertiary): 1005
4060
4045
2705
All Tags: 1005
4045
5930
8481